यूं तो किचन के सभी मसाले पोषक तत्‍वों से भरपूर होते हैं, लेकिन जायफल सबसे गुणकारी माना जाता है क्‍योंकि यह औषधि की तरह काम करता है। जी हां अखरोट की तरह दिखने वाला जायफल खाने का स्‍वाद बढ़ाने के साथ-साथ सेहत के लिए भी बहुत फायदेमंद होता है। इसमें भरपूर मात्रा में मिनरल, कैल्शियम, आयरन, पोटेशियम और मैग्‍नीशियम पाया जाता है। जो आपकी सेहत के साथ-साथ त्‍वचा और सेक्‍स से जुड़ी समस्‍याओं के लिए भी लाभकारी होता है।चुटकी भर जायफल के चूर्ण को शहद के साथ लेने से दिल मज़बूत होता है, पेट भी ठीक रहता है। साथ ही यह जोड़ों के दर्द में भी फायदा देता है। इसलिए मैं रोजाना इसका चूर्ण का सेवन करती हूं। आइए जानें कि जायफल आपकी सेहत को किस तरह फायदा करता है।